Minu mobiiltelefoniajastu algas 1999 aastal ülikoolis (kas I kursuse lõpp või II kursuse alguses). Emal oli sidemeid kohaga, kus  juhuslikult jäi üle üks Nokia 2110. Aku oli tal jama ja kodukandis oli esialgu levi vilets (kuigi kohe täitsa Tallinna külje all). Lõpuks oligi telefon enamasti juhtme otsas - selline mobiilsuse kadu! Üsna varsti sain järgmise telefoni. ... mh... Pean tegelikult tunnistama, et kirjutamise ajal hakkasin kahtlema, et millal siis õieti üks või teine telefonivahetus oli. Kas äkki sain esimese telefoni ikkagi juba 1998 sügisel?? Või kestis ta kauem kui arvasin - ma kuidagi ei suuda meenutada, miks mul esimese  elukaaslase tutvuse algusaegadel 2001 kevadsuvel veel see 2110 kasutuses oli, kui tegelikult ma mäletan end sellest ajast kasutavat juba järgmist.